13. Re itse eng ka Jehofa, mme seo se re tlhotlheletsa go dira eng? 11 Kamano ya ga Marilyn le Jehofa le monna wa gagwe e bong James le yone e ne e senyega. O ne a kopana le Bakeresete ka ene le go ya bodireding gangwe ka beke e bile o ne a tshwanelwa ke go ema kgatlhanong le mothapi wa gagwe yo o neng a batla go tlhakanela dikobo le ene. E re ka James le Marilyn ba ne ba sa kgone go bulelana mafatlha, ba ne ba bolelela batho ba bangwe mathata a bone mme ba batla ba wela mo boitsholong jo bo sa siamang. Marilyn o ne a simolola go lemoga gore le fa ene le monna wa gagwe ba sa dira boaka, fa yo mongwe a ntse a nna kgakala le yo mongwe ba ne ba sa kgone go diragatsa maikarabelo a bone a Baebele, a go kgotsofatsana mo maikutlong le ka tlhakanelodikobo. Ba ne ba sa kgone go bolelelana sengwe se ba se akantseng, go lebana kgotsa go nyenya, go tshwara seatla sa yo mongwe ka tsela e e bonolo, go tlamparelana ka lorato go bontshana ‘dipontsho tsa lorato’ kgotsa go naya yo mongwe “tshwanelo” ya lenyalo. (Sefela 1:2; 1 Bakor. 7:3, 5) E bile ba ne ba sa kgone go obamela Jehofa ka botlalo mmogo le morwabone. Marilyn o gakologelwa jaana: “Fa ke utlwa kwa kopanong gore go nna le kobamelo ya lelapa ka metlha go botlhokwa gore re falole letsatsi le legolo la ga Jehofa, ke ne ka lemoga gore ke tshwanetse go boela gae. Ke tshwanetse go simolola go baakanya bomoya jwa lelapa la me le botshelo jwa lone.”